Thomas Arbo Høeg



Thomas Arbo Høeg (født 21. november 1852 på Tangen i Drammen, død 13. februar 1930) var en norsk skipsreder og politiker for Høyre, som var stortingsrepresentant fra 1922 til 1924. Han var sønn av seilmaker Ole Alsing Høeg, som eide Drammens eldste bedrift (Seilmaker Peter Høeg), og bror av seilmaker, skipsreder og stortingsrepresentant Peter Hannibal Høeg.

Fra 1876 var Arbo Høeg ansatt som fullmektig i Larviks-rederiet Knutsen & Herlofson. Da dette gikk konkurs i 1886, videreførte han driften av rederiet under navnet Ths. Høeg & Co A/S (nå Arbo Høeg). Firmaet drev med skipsrederi, skipsmegler- og kullforretning, dampskipsekspedisjon samt is- og tømmertransport. Han var også russisk konsul fra 1889. Videre var han ordfører i Larvik fra 1905 til 1907.

Utmerkelser 
 Kroningsmedaljen 1906
 Ridder av den russiske Sankt Stanislaus-ordenen
 Larvik Turnforenings æresmedalje i gull (1921), som første og pr 1990 eneste mottaker, samt foreningens første æresmedlem (1896)

Referanser

Kilder 
 Biografiske opplysninger hos Norsk samfunnsvitenskapelig datatjeneste

Eksterne lenker 
 

Stortingsrepresentanter for kjøpstedene i Vestfold
Stortingsrepresentanter 1922–1924
Stortingsrepresentanter fra Høyre
Ordførere i Larvik
Høyre-ordførere i Vestfold
Norske skipsredere
Personer fra Drammen kommune
Sjøfart i Vestfold
Artikler i sjøfart-prosjektet